BAGUIO CITY- Awan ti nabati a kagaawan kalpasan a nauram ti dua a balay sadiay Camp 3, Tuba, Benguet.
Nabigbig dagiti makinkukua iti balay a da Alex Kitongan Bugtong, 66-anyos ken ni Wilfred CariƱo Basquial, 61-anyos.
Maibasar iti report ti Tuba Municipal Police Station ken Baguio Fire Department, alas dos ti parbangon idi nagrugi ti uram iti balay ni Bugtong agingga a nagwaras daytoy ken nairaman a nauram ti balay ni Basquial.
Iti panagresponde dagiti otoridad, nasebseban ti uram kalpasan ti maysa nga oras.
Iti inisyal nga imbestigasyon, kalpasan a naideklara a fire out ti uram, naamuan a dumanon iti kagudua a milyon a pisos ti gatad ti nauram a kagawaan ni Bugtong bayat a dumanon iti P600,000.00 ti gatad ti nauram a sanikua ni Basquial.
Awan met ti naipadamag a nadangran iti nasao nga insidente.
Iti agdama ket agtultuloy ti imbestigasyon nu anya ti nagrugian ti uram.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn